Berthold Epstein

Berthold Epstein (født 1. april 1890 i Pilsen i datidens Østerrike-Ungarn, nå Tsjekkia, død 9. juni 1962 i Praha) var en tsjekkoslovakisk lege.

Han var spesialist i barnesykdommer  med doktorgrad i medisin (1914), professor i barnesykdommer (1930), og direktør ved barnesykehuset i Praha 1932-1939 (også omtalt som Kinderklinik ved det medisinske fakultetet i Praha). Sammen med sin kone Ottilie (født Eckstein, 1896) flyktet han til Norge 15. mars 1940. Epstein fikk lisens til å arbeide som lege i Norge i september 1939, da han kom til Norge i mars 1940 ble han oppfordret til å søke stillingen som sjef for Rikshospitalets barneklinikk. Han drev tuberkuloseforskning i Oslo til høsten 1942. Epstein ble deportert 26. november med DS «Donau» der han fungerte som skriver ombord. I Auschwitz var han assistent for leirlegene, blant annet Josef Mengele.Lifton, Robert (1986). The Nazi doctors: Medical Killing and the Psychology of Genocide. pp. 296–297. ISBN 978-0465049042.Kubica, Helena: Dr. Mengele und seine Verbrechen im Konzentrationslager Auschwitz-Birkenau. In: Hefte von Auschwitz. Band 20, Staatliches Museum Auschwitz-Birkenau 1997, ISSN 0440-5897, s. 379f. Ottilie ble gasset og brent rett etter ankomst. På slutten av krigen ble Epstein sammen med andre overlevende i Auschwitz drevet vestover ("dødsmarsjene"), ifølge Kai Feinbergs beretning.Feinberg, Kai og Arnt Stefansen: Fange nr 79018 vender tilbake. Cappelen, 1995, s. 123. Ifølge Mendelsohn var Epstein i Auschwitz-området da leiren ble frigjort.Mendelsohn, Oscar: Jødenes historie i Norge gjennom 300 år. Bind 2. Universitetsforlaget, 1987, s.184.

Sønnen var jagerflyger i britisk tjeneste. Epstein reiste hjem til Praha etter krigen. Han vitnet i sovjetisk sak mot krigsforbrytere og folkemord. Epstein ledet barneklinikken ved Bulovka-sykehuset (Nemocnice Na Bulovce) i Praha til han døde i 1962. 

 Referanser 
Bruland, Bjarte: Øyenvitner. Lysaker: Dinamo forlag, 2012.
Hem, Erlend: Jødiske pediatere på flukt (bokomtale), Tidsskrift for Den norske legeforening, nr 30, 2001.

Kategori:Barneleger
Kategori:Overlevende fra Auschwitz
Kategori:Personer fra Plzeň
Kategori:Fødsler i 1890
Kategori:Dødsfall i 1962